टीका का अर्थ टिकना या ठहरना होता है परन्तु जितने भी कर्मकांडी, पुजारी, साधु, पण्डित, रामायणी आदि हैं वे इसकी यथार्थता पर ध्यान न देकर अर्थात स्वयं अपने मानव जीवन के चरम लक्ष्य रूप परमब्रह्म को जान-देख पहचान कर उनकी शरणागति में पूर्ण समर्पण भाव से टिके रहने पर ध्यान न देकर मात्र दिखाने हेतु कि मैं पुजारी हूँ, मै साधु हूँ, मैं पण्डित हूँ, मैं कर्मकांड का अच्छा जानकार हूँ , टीका करने लगते हैं। परन्तु इन लोगों को कौन समझाये कि ये अपनी ही जड़ता के इतने बड़े शिकार हो गए हैं कि मात्र दिखाने हेतु टीका करने लगते हैं। इसी को पाखण्ड या आडम्बर तथा उससे युक्त व्यक्ति को पाखण्डी या आडम्बरी कहते हैं। आडम्बरी चन्दन और रोरी को टिकाता है।